PATVIRTINTA

 Lietuvos kurčiųjų ir neprigirdinčiųjų ugdymo centro direktoriaus

 2018 m. gegužės 31 d. įsakymu Nr.V1-71

**LIETUVOS KURČIŲJŲ IR NEPRIGIRDINČIŲJŲ UGDYMO CENTRO**

**BENDRUOMENĖS SKATINIMO APRAŠAS**

**I SKYRIUS**

 **BENDROSIOS NUOSTATOS**

 1. Lietuvos kurčiųjų ir neprigirdinčiųjų ugdymo centro (toliau Centras) bendruomenės skatinimo aprašas nustato bendruomenės narių skatinimo skyrimo tvarką.

 2. Lietuvos kurčiųjų ir neprigirdinčiųjų ugdymo centro bendruomenės skatinimo aprašo paskirtis – apibrėžti Centro mokytojų, darbuotojų, mokinių ir jų tėvų (globėjų) skatinimo sistemą.

 3. Skatinimo aprašo tikslas – įvertinti Centro bendruomenės narių veiklą, motyvuoti, išreikšti pasitikėjimą, skatinti tolimesnei veiklai.

**II SKYRIUS**

 **MOKINIŲ SKATINIMAS**

 4. **Mokiniai gali būti skatinami už:**

 4.1. labai gerą mokymąsi;
 4.2. pavyzdingą elgesį;
 4.3. labai gerą pamokų lankomumą;
 4.4. aktyvumą, iniciatyvumą pamokose;
 4.5. aktyvų dalyvavimą klasės ir Centro savivaldos veikloje;
 4.6. pasiekimus meninėje, sportinėje, kūrybinėje, savanoriškoje ir kt. veikloje;

 4.7. Centro garsinimą miesto, respublikos mastu.

 5. **Mokinių skatinimo priemonės:**

 5.1. žodinė padėka;

 5.2. mokytojo, klasės vadovo padėka raštu;

 5.3. Centro direktoriaus padėka raštu;

 5.4. esant galimybei, geriausiai besimokantiems, mažiausiai nepateisintų pamokų praleidusiems, pasižymėjusiems iniciatyvumu, aktyvia veikla mokyklos labui, olimpiadose, konkursuose, varžybose, kituose renginiuose mokiniams, aktyviausiems Mokinių tarybos nariams organizuojamos išvykos, projektai;

 5.5. esant galimybei, mokiniai apdovanojami asmeninėmis dovanomis.

 6. Mokiniai gali būti paskatinami iškart, pamokos, klasės valandėlių metu, renginių metu, pasibaigus trimestrui/pusmečiui, mokslo metams.

 7. Skatinimas naudojamas kasdieniniame ugdymo procese už sėkmingą darbo atlikimą, mokinių pastangas, iniciatyvumą bet kurioje veikloje, turint realų, konkretų pagrindą, randant priežastį paskatinti kiekvieną vaiką.

 8. Skatinimas vykdomas atsižvelgiant į Centro tradicijas, finansines galimybes bei Centro bendruomenės siūlymus.

**III SKYRIUS**

**PEDAGOGŲ SKATINIMAS**

 9. **Skatinimo sistema grindžiama darbo veiklos rezultatų kriterijais:**

 9.1. kokybiškas LKNUC nuostatuose ir mokytojo pareigybės aprašyme priskirtų funkcijų, kurios sąlygoja sėkmingą ugdymo proceso organizavimą, atlikimas;

 9.2. ilgalaikis ir nepriekaištingas darbas;

 9.3. mokyklos, miesto, respublikos ir tarptautinių olimpiadų, konkursų, festivalių, varžybų ar kitų renginių organizavimas;

 9.4. atvirų pamokų Centro svečiams ir studentams vedimas;

 9.5. projektų ir/ar programų rengimas ir įgyvendinimas;

 9.6. nepriekaištingas savo pareigų atlikimas įgyvendinant metinės veiklos programą ir/ar kokybės tobulinimo komandos veiklos planus;

 9.7. LKNUC veiklą reglamentuojančių dokumentų rengimas;

 9.8. mokinių rengimas konkursams, olimpiadoms ir kitiems renginiams;

 9.9. mokytojo darbas, ruošiant mokinius brandos egzaminams, kai mokiniai pasiekia gerą valstybinio ar mokyklinio brandos egzamino įvertinimą;

 9.10. aprobuotos metodinės medžiagos/mokymo priemonės parengimas ir sklaida;

 9.11. dalykinių/metodinių konferencijų ar seminarų organizavimas miesto, šalies mastu;

 9.12. Centro viešinimas, naujų ryšių su socialiniais partneriais kūrimas, palaikymas.

 10. **Pedagogų skatinimo priemonės:**

 10.1. padėka (asmeniška, vieša, raštu/žodžiu);

 10.2. direktoriaus įsakymu pareikšta padėka;

 10.3. piniginė išmoka už papildomus darbus (pagal Centro finansines galimybes);

 10.4. papildomos laisvos dienos mokinių atostogų metu;

 10.5. pažintinė – edukacinė išvyka Mokytojų dienos proga;

 10.6. žodinė padėka ir/ar sveikinimas už ilgametį darbą, jubiliejų, sutuoktuvių, vaiko gimimo, išėjimo į pensiją proga;

 10.7. pedagogų subūrimas švenčių metu (pagal Centro finansines galimybes);

 10.8. pirmumo teisė tobulintis ir kelti kvalifikaciją;

 10.9. mokytojai už ypatingus nuopelnus gali būti siunčiami į Kvalifikacijos tobulinimo seminarus užsienyje (iš nepanaudotų kvalifikacijos tobulinimui skirtų lėšų metų pabaigoje).

 11. Pedagogų skatinimas vykdomas visus mokslo metus.

 12. Piniginės išmokos mokamos pagal Centro finansines galimybes kaskart ir/arba metų gale, atlikus papildomą darbą.

 13. Piniginės išmokos dydis skiriamas atsižvelgiant į veiklos pobūdį, įdėtas pastangas ir gautą rezultatą, derinant su Centro bei Metodine tarybomis.

**IV SKYRIUS**

**LKNUC NEPEDAGOGINIŲ DARBUOTOJŲ SKATINIMAS**

 14. **Skatinimo sistema grindžiama darbo veiklos rezultatų kriterijais:**

 14.1. už iniciatyvų ir atsakingą požiūrį į pareigų vykdymą;

 14.2. už ilgametį ir nepriekaištingą darbą Centre;

 14.3 už reikšmingus atliktus darbus turtinant ir tvarkant Centro aplinką;

 14.4 už indėlį kuriant saugią, tolerantišką, jaukią, atsakingą Centro bendruomenės kultūrą.

 15. **Centro nepedagoginių darbuotojų skatinimo priemonės:**

15.1. padėka žodžiu ir/arba raštu susirinkimų, posėdžių, švenčių metu už iniciatyvų ir nepriekaištingą pareigų vykdymą;

 15.2. skiriamos papildomos poilsio dienos mokinių atostogų metu;

 15.3. žodinė padėka ir/ar sveikinimas už ilgametį darbą, jubiliejų, sutuoktuvių, vaiko gimimo, išėjimo į pensiją proga;

 15.4. piniginė išmoka už papildomus darbus (pagal Centro finansines galimybes);

 15.5. nepedagoginių darbuotojų subūrimas švenčių metu (pagal Centro finansines galimybes).

**V SKYRIUS**

**MOKINIŲ TĖVŲ (GLOBĖJŲ) SKATINIMAS**

 16. **Skatinimo sistema grindžiama darbo veiklos rezultatų kriterijais:**

 16.1. už aktyvų dalyvavimą mokyklos bendruomenės veiklose;

 16.2. už suteiktą paramą Centrui ar kitą pagalbą vykdant Centro veiklas, projektus;

 16.3. už labai gerą vaikų auklėjimą.

 17. **Mokinių tėvų skatinimo priemonės:**

 17.1. Centro direktoriaus ar klasės vadovo padėka (asmeniška, vieša, raštu/žodžiu);

 17.2. tėvų subūrimas švenčių metu (pagal Centro finansines galimybes).

**VI SKYRIUS**

 **BAIGIAMOSIOS NUOSTATOS**

 18. Lietuvos kurčiųjų ir neprigirdinčiųjų ugdymo centro bendruomenės skatinimo aprašą parengė Centro taryba.

 19. Lietuvos kurčiųjų ir neprigirdinčiųjų ugdymo centro bendruomenės skatinimo aprašas gali būti keičiamas ar papildomas administracijos, Centro tarybos ar Metodinės tarybos siūlymu.

\_\_\_\_\_\_\_\_\_\_\_\_\_\_\_\_\_\_\_\_